CELEX: 32019D0212(01)
Language: fi
Date: 2019-02-07 00:00:00
Title: Komission täytäntöönpanopäätös, annettu 7 päivänä helmikuuta 2019, Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta (Nizza (SAN))

12.2.2019   
               
               
                  FI
               
               
                  Euroopan unionin virallinen lehti
               
               
                  C 55/6
               
            
         KOMISSION TÄYTÄNTÖÖNPANOPÄÄTÖS,
         annettu 7 päivänä helmikuuta 2019,
         Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta
         (Nizza (SAN))
         (2019/C 55/06)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
         sekä katsoo seuraavaa:
         
                     (1)
                  
                  
                     Italia on hakenut nimitykselle ”Nizza” suojaa asetuksen (EU) N:o 1308/2013 II osan II osaston I luvun 2 jakson mukaisesti.
                  
               
                     (2)
                  
                  
                     Komissio on asetuksen (EU) N:o 1308/2013 97 artiklan 2 kohdan mukaisesti tutkinut kyseisen hakemuksen ja todennut, että mainitun asetuksen 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.
                  
               
                     (3)
                  
                  
                     Jotta voitaisiin esittää vastaväitteitä asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava mainitun asetuksen 94 artiklan 1 kohdan d alakohdassa tarkoitettu yhtenäinen asiakirja nimityksen ”Nizza” osalta sekä kyseisen nimityksen suojaa koskevan hakemuksen kansallisen tarkastelumenettelyn aikana julkaistun tuote-eritelmän viitetiedot,
                  
               ON PÄÄTTÄNYT SEURAAVAA:
         
            Ainoa artikla
            Tämän päätöksen liitteessä esitetään nimityksen ’Nizza’ (SAN) asetuksen (EU) N:o 1308/2013 94 artiklan 1 kohdan d alakohdan mukaisesti laadittu yhtenäinen asiakirja sekä tuote-eritelmän julkaisutiedot.
            Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitetun nimityksen suojaa kahden kuukauden ajan päätöksen julkaisupäivästä.
         
         
            Tehty Brysselissä 7 päivänä helmikuuta 2019.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 347, 20.12.2013, s. 671.
      
      
         
            LIITE
            YHTENÄINEN ASIAKIRJA
            
               ”Nizza”
            
            
               PDO-IT-01896
            
            
               Hakemuksen jättöpäivä: 2.12.2014
            
            1.   Rekisteröitävä nimi / rekisteröitävät nimet
            
            ”Nizza”
            2.   Maantieteellisen merkinnän tyyppi
            
            SAN – Suojattu alkuperänimitys
            3.   Rypäletuotteiden luokat
            
            
                     
                        1.
                     
                     
                        Viini
                     
                  4.   Viini(e)n kuvaus
            
            ”Nizza” ja ”Nizza” riserva (viiniluokka 1)
            Väri: voimakkaan rubiininpunainen, vanhetessa granaatinpunaiseen vivahtava;
            Aromi: voimakas, erottuva, eteerinen;
            Maku: kuiva, täyteläinen, harmoninen ja pyöreä;
            Kokonaisalkoholipitoisuus vähintään: 13 til-%;
            Sokeriton uutos vähintään: 26 g/l;
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Todellinen alkoholipitoisuus vähintään (til-%):
                     
                     
                         
                     
                  
                        Kokonaishappopitoisuus vähintään:
                     
                     
                        5,0  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (mg/litra):
                     
                     
                         
                     
                  ”Nizza” nimityksellä ”vigna” ja ”Nizza” riserva nimityksellä ”vigna” (viiniluokka 1)
            Väri: voimakkaan rubiininpunainen, vanhetessa granaatinpunaiseen vivahtava;
            Aromi: voimakas, erottuva, eteerinen;
            Maku: kuiva, täyteläinen, harmoninen ja pyöreä;
            Kokonaisalkoholipitoisuus vähintään: 13,5 til-%;
            Sokeriton uutos vähintään: 28 g/l;
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Todellinen alkoholipitoisuus vähintään (til-%):
                     
                     
                         
                     
                  
                        Kokonaishappopitoisuus vähintään:
                     
                     
                        5,0  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (mg/litra):
                     
                     
                         
                     
                  5.   Viininvalmistusmenetelmät
            
            5.1   Erityinen viininvalmistusmenetelmä
            
            Vanhennus
            Erityinen viininvalmistusmenetelmä
            ”Nizza”: vanhennettava vähintään 18 kuukautta, josta vähintään 6 kuukautta puutynnyreissä, alkaen sadonkorjuuvuotta seuraavan vuoden tammikuun 1. päivästä.
            ”Nizza””vigna”: vanhennettava vähintään 18 kuukautta, josta vähintään 6 kuukautta puutynnyreissä, alkaen sadonkorjuuvuotta seuraavan vuoden tammikuun 1. päivästä.
            ”Nizza” riserva: vanhennettava vähintään 30 kuukautta, josta vähintään 12 kuukautta puutynnyreissä, alkaen sadonkorjuuvuotta seuraavan vuoden tammikuun 1. päivästä.
            ”Nizza” riserva ”vigna”: vanhennettava vähintään 30 kuukautta, josta vähintään 12 kuukautta puutynnyreissä, alkaen sadonkorjuuvuotta seuraavan vuoden tammikuun 1. päivästä.
            Tynnyreiden täydennystäyttö
            Erityinen viininvalmistusmenetelmä
            Koko sääntöjen mukaisen vanhennusjakson ajan tynnyreihin voidaan lisätä täydennykseksi samasta viinisadosta peräisin olevaa samaa viiniä, jota voidaan säilyttää muissa kuin puisissa tynnyreissä, enintään 10 prosenttia kokonaistilavuudesta.
            Rikastaminen
            Asianomainen viininvalmistusmenetelmien rajoitus
            ”Nizza” DOCG -viinien rikastaminen millään menetelmällä alkoholipitoisuuden lisäämiseksi ei sisälly sääntöihin.
            5.2   Enimmäistuotokset:
            
            ”Nizza” ja ”Nizza” riserva
            49 hehtolitraa hehtaaria kohden
            ”Nizza” nimityksellä ”vigna” kolmantena vuonna istutuksen jälkeen
            26,60 hehtolitraa hehtaaria kohden
            ”Nizza” nimityksellä ”vigna” neljäntenä vuonna istutuksen jälkeen
            30,80 hehtolitraa hehtaaria kohden
            ”Nizza” nimityksellä ”vigna” viidentenä vuonna istutuksen jälkeen
            35 hehtolitraa hehtaaria kohden
            ”Nizza” nimityksellä ”vigna” kuudentena vuonna istutuksen jälkeen
            39,90 hehtolitraa hehtaaria kohden
            ”Nizza” nimityksellä ”vigna” seitsemännestä vuodesta alkaen istutuksen jälkeen
            44,10 hehtolitraa hehtaaria kohden
            6.   Rajattu maantieteellinen alue
            
            ”Nizza” DOCG (SAN) -viinien tuotantoalue käsittää seuraavien kuntien koko alueet: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca ja San Marzano Oliveto
            7.   Pääasiallinen rypälelajike / pääasialliset rypälelajikkeet
            
            Barbera N.
            8.   Yhteyden/yhteyksien kuvaus
            
            ”Nizza” DOCG (SAN) (viiniluokka 1)
            
               Yhteyden kannalta merkitykselliset luontoon liittyvät tekijät
            
            A)   Tuotantoalueeseen kuuluu 18 Nizzan kunnan lähikuntaa Astin maakunnassa; ne ovat perinteisesti olleet Barbera-viinilajikkeen parasta viljelyaluetta.
            Alueella on matalia, 150–400 metriä korkeita kukkuloita, ja siellä vallitsee tyypillisesti lauhkea ilmasto. Alue on vähätuulinen, ja vuotuinen sademäärä on keskimäärin noin 700 mm. Pääasiassa kalkkipitoinen, keskipaksu maapeite on savimaasta sekä kalkki- ja hiekkakivestä muodostuvan kalliomassan päällä. Nizzan viininviljelyalueen maa-ala on geologisesti osa Astin alueen plioseenikautista syvännettä. Se on syntynyt pääasiassa sedimentoitumalla, ja siinä on enimmäkseen tertiäärikaudelta peräisin olevia hiekkapitoisia merkelimuodostumia. Maaperän kalsiumkarbonaattipitoisuus on korkea, ja se sisältää yleensä vain vähän orgaanista ainesta. Sen ravinnetasot ovat matalat mutta täysin tasapainoiset.
            
               Yhteyden kannalta merkitykselliset inhimilliset tekijät
            
            Nizzan alueen ihmisten ja ympäristön välistä täydellistä synergiaa kuvastavat perinteisen ”contour”-järjestelmän (horisontaaliset, rinteen pinnanmuotoja mukaillen samalla korkeudella olevat köynnösrivit) käyttö, leikkaaminen Guyot-menetelmällä kaksioksaiseksi ja rypäletertun tarkoituksenmukainen harventaminen, joiden ansiosta Nizzan viinitarhojen tuotto on hyvin alhainen, enintään 7 tonnia, sekä toisinaan kannusleikkauksen käyttö, rypälesatojen määrän rajoittaminen ja järkevä lehvästön hallinta, jotka yhdessä etelään päin suuntautuvan sijainnin kanssa maksimoivat Barbera-rypäleiden laadun. Rypäleiden korjaaminen tapahtuu kokonaan käsin suurta varovaisuutta noudattaen, jotta niille ominainen laatu säilyisi mahdollisimman hyvin. Viininvalmistustekniikkaa on hiottu juuri tätä erinomaista raaka-ainetta varten. Valmistusta seuraa asianmukainen vanhennusaika, joka on vähintään 18 kuukautta ja ”Nizza” Riservan osalta yli 30 kuukautta. Nizzan viininviljelyalue on poikkeuksellinen tulos viininvalmistusperinteestä, jota on kehitetty ja siirretty seuraaville sukupolville antiikin ajoista alkaen. Se on paikallisen yhteisön ja elinkeinoelämän tukipilari.
            Tämän kulttuurisen perinteen myötä on syntynyt vakiintunutta asiantuntemusta sekä viininviljely-, viininvalmistus- ja -vanhennusmenetelmiä, jotka perustuvat vankkaan tietoon alueella perinteisesti viljellystä Barbera-lajikkeesta ja sen kyvystä sopeutua asianomaisiin ympäristöolosuhteisiin.
            B)   Yksityiskohtaiset tiedot tuotteen laadusta tai ominaisuuksista, jotka johtuvat pääosin tai yksinomaan maantieteellisestä ympäristöstä.
            ”Nizza” DOCG (SAN) on arvokkain asianomaisella alueella tuotettava viini. Lopputuote erottuu muista tuotantoalueen maaperän aikaansaamien ominaispiirteiden ansiosta. Erityisesti ne ”Nizza”-viinit, joita saadaan pääasiassa savi- ja hiekkapitoisista merkelimaista muodostuvilta alueilta, ovat väriltään voimakkaampia ja sävykkäämpiä, niiden pH on keskikorkea ja happopitoisuus alhainen ja niissä on hyvin voimakas maaperän aromi (merkelimaata kutsutaan paikallisella kielellä nimellä ”tuf”). Ne ovat hienostuneita, hyvärakenteisia ja pitkäikäisiä. Pääasiassa hiekkaisesta maaperästä saatavien viinien happopitoisuus on suurempi, niiden väri ei ole yhtä voimakas ja niissä on sekaisin hienoja, hienostuneita aromeja sekä enemmänkin balsamisia aromaattisten ruohojen tuoksuja, ja ne ovat rakenteeltaan tasapainoisia.
            Edellä kuvaillut optimaaliset auringonvalo-, maaperä- ja ilmasto-olosuhteet ja maaperätyypit tuottavat hyvärakenteisia viinejä, jotka ovat värikylläisiä, soveltuvat vanhentamiseen ja säilyvät hyvin. Myös viinitarhojen suuntautuminen etelästä lounaaseen ja kaakkoon vaikuttaa auringonvalon imeytymiseen ja edistää rypäleiden kypsymistä ja korkeaa laatua lisäten niiden sokeri- ja polyfenolipitoisuutta.
            C)   Kuvaus syy-seuraussuhteesta, joka vallitsee A ja B alakohdassa tarkoitettujen seikkojen välillä.
            ”Nizza”-viinien erityiset laatuominaisuudet ovat luonnonympäristön sekä ihmisten toimintaan liittyvien tekijöiden eli viininviljely-, valmistus- ja vanhentamisperinteiden ja -tietämyksen yhteisvaikutuksen ansiota. Ennen kaikkea tuottajat ovat tehneet laadun kannalta erittäin hyviä valintoja rypäleiden viljelyssä (rajoitetut sadot, erityisesti ”vigna”-nimityksellä varustettujen viinilaatujen osalta) ja ”Nizza” DOCG (SAN) -viinien tuotannossa pidättymällä rikastuskäytännöstä.
            Antiikin ajoilta periytyvä viljelytietämys, jonka mukaan viiniköynnöksiä kasvatetaan ”contour”-järjestelmällä ja hallitaan perinteisellä kaksioksaisella ”double Guyot” -leikkaustavalla. Nämä tekijät yhdistettyinä suhteellisen korkeisiin päivälämpötiloihin mahdollistavat rypäleiden optimaalisen kypsymisen, jonka ansiosta ”Nizza” saa sille tyypilliset aistinvaraiset ja analyyttiset ominaisuutensa.
            Nizzan alue on Barbera-viinien valmistuksen historiallinen keskuspaikka Piemontessa. Siellä on lopputuotteen jalostusta, vanhentamista ja markkinointia koskeva vaikuttava perinne, joka on ennakkoehto hyvärakenteisten, keskipitkän tai pitkän vanhentamisajan punaviinien tuotannolle ja niiden aseman vakiinnuttamiselle markkinoilla.
            9.   Olennaiset lisäedellytykset
            
            Pullottaminen rajatulla alueella
            
               Oikeudellinen kehys:
            
            EU:n lainsäädännössä
            
               Lisäedellytyksen tyyppi:
            
            Pullotus rajatulla maantieteellisellä alueella
            
               Edellytyksen kuvaus:
            
            Asetuksen (EY) N:o 607/2009 8 artiklan mukaisesti pullotuksen tai pakkaamisen on tapahduttava rajatulla maantieteellisellä alueella laadun turvaamiseksi, alkuperän takaamiseksi ja tarkastusten tehokkuuden varmistamiseksi.
            ”Nizza” DOCG (SAN) -viinien alkuperäalueeseen liittyvät laatu ja erityisominaisuudet voidaan varmistaa paremmin, kun pullotus tapahtuu rajatulla maantieteellisellä alueella, koska kaikkien kuljettamista ja pullottamista koskevien teknisten sääntöjen soveltaminen ja kyseisten sääntöjen noudattaminen kuuluu rajatulla alueella viinejä tuottavien yritysten vastuulle ja niillä on siihen tarvittava ammatillinen pätevyys.
            Tämän velvollisuuden avulla voidaan välttää mahdolliset riskit, jotka liittyisivät kuljettamiseen asianomaisen DOCG (SAN) -viinialueen ulkopuolelle, kuten hapettuminen ja korkeiden tai matalien lämpötilojen aiheuttama lämpöstressi, jotka huonontavat tuotetta, sillä ne vaikuttavat kielteisesti sen kemiallis-fysikaalisiin (happopitoisuus, polyfenolit ja väriaineet) ja aistinvaraisiin (väri, maku) ominaisuuksiin sekä vakauteen. Se vähentää erityisesti (bakteerien, virusten, sienten, homeen ja hiivan aiheuttamaa) mikrobiologisen saastumisen riskiä.
            Edellä mainitut riskit vältetään tällä velvollisuudella, sillä toimivaltaisten elinten valvontajärjestelmä, jota toimijoihin kohdennetaan kaikissa tuotantovaiheissa ja etenkin pullotusvaiheessa, on tehokkaampi rajatulla alueella.
            Sen vuoksi otetaan käyttöön tämä edellytys, joka hyödyttää ”Nizza” DOCG (SAN) -viinien laadun turvaamisesta vastaavia toimijoita ja jonka ansiosta voidaan antaa kuluttajille takeet alkuperästä, laadusta ja tuote-eritelmän mukaisuudesta sekä ylläpitää nimityksen hyvää mainetta.
            
               Linkki tuote-eritelmään
            
            https://www.politicheagricole.it/flex/cm/pages/ServeBLOB.php/L/IT/IDPagina/12401